Lomborg skal lede miljø-institut | Berlingske Business
Lomborg skal lede miljø-institut
Regeringen har udpeget miljødebattøren Bjørn Lomborg som direktør for det ny Institut for Miljøvurdering.
Statsministeren afviser, at Lomborgs faglighed kan beklikkes, og at der er tale om en politisk bestemt udnævnelse.
kontroversielle lektor fra Aarhus Universitet Bjørn Lomborg blev tirsdag udpeget som direktør for det ny Institut for
Miljøvurdering. Det oplyste statsminister Anders Fogh Rasmussen (V) på sit ugentlige pressemøde.
af den 37-årige Bjørn Lomborg, der er lektor i statskundskab med speciale i statistik, falder sammen med, at Lomborg
er blevet anmeldt både af danske og udenlandske forskere for videnskabelig uredelighed.
Men valget af Bjørn
Lomborg har regeringen placeret markant og kontroversiel miljødebattør - ikke mindst i international sammehæng
- i spidsen for det uafhængige institut, der fremover skal vurdere sammenhængen i dansk miljøpolitik.
er blevet verdensberømt for sine synspunkter om, at de mange profetier om miljøproblemerne i verden er stærkt
overdrevne, og at de penge, der bliver investeret i miljøforbedringer ofte bliver investeret forkert.
Debatten tog for
alvor fart i Danmark, da Lomborg udgav bogen "Verdens Sande Tilstand" i 1998 - en bog, der blev genudgivet i en revideret
udgave på engelsk sidste år.
I bogen gennemgår Lomborg en række offentligt tilgængelige statistikker samt
videnskabelige artikler og undersøgelser, som miljøforkæmpere også henviser til. Lomborg forsøger
at påvise, at miljøaktivister ofte manipulerer med tallene for at få miljøproblemerne til at se værre
ud, end de er. Men miljøet er ikke i nær så dårlig en tilstand, som miljøaktivister og sympatiserende
medierepræsentanter vil have befolkningen til at tro, mener Bjørn Lomborg.
Lomborgs synspunkter har mødt
kraftig modstand fra forskere i såvel indland som udland. Kritikken er kulmineret i de seneste uger med anmeldelser for videnskabelig
uhæderlighed fra dansk såvel som amerikansk side.
Sagerne er nu overgivet til det statslige Udvalgene Vedrørende Videnskabelig
Uhæderlighed. Klagerne går bl.a. på, at Bjørn Lomborg selv manipulerer med statistikkerne. Anders Fogh Rasmussen
afviser imidlertid, at Bjørn Lomborgs faglighed kan beklikkes.
- Vi mener, at han fagligt set er helt kompentent. Som
statistiker har han leveret et godt bidrag til at sætte fokus på, hvordan man kan udvikle redskaber, der kan vise, hvordan
miljøvirkningen af forskellige indgreb er, sagde Anders Fogh Rasmussen på sit pressemøde.
Lomborg er i sidste
ende selv ophavsmand til idéen om et uafhængigt miljøvurderingsinstitut.
Efter udgivelsen af "Verdens
Sande Tilstand" i Danmark skrev han til både den tidligere regering og til Anders Fogh Rasmussen med en opfordring til, at
der blev foretaget en uafhængig vurdering af, hvordan Danmark får mest mulig miljø for de penge, der investeres.
afviser dog, at der skulle være tale om en politisk bestemt udnævnelse af Bjørn Lomborg.
er uafhængig af regeringen. Den skal ikke foretage politiske vurderinger, men derimod fagligt velfunderede vurderinger, som
kan hæve værdien af den danske miljøpolitik, siger Anders Fogh Rasmussen.